cyanic-selkie/wikianc huggingface dataset:
Viasat
שידורי Viasat
את שידורי החברה ניתן לקלוט בשידורי הלוויין באמצעות כל מקלט DVB-S עם NDS VideoGuard. המתחרה העיקרית של Viasat היא Canal Digital.
Viasat Film
ערוצים אלו מועברים בתשלום:
יחסי מונגוליה–קוריאה הדרומית
יחסי מונגוליה–קוריאה הדרומית הם היחסים הדיפלומטיים בין מונגוליה ובין הרפובליקה של קוריאה.
היסטוריה
שתי המדינות כוננו יחסים דיפלומטיים לראשונה ב-26 במרץ 1990.
תושבי קוריאה הדרומית ממוצא מונגולי מהווים את הקהילה המונגולית השלישית הגדולה בעולם, אחרי מונגוליה ומונגוליה הפנימית שבסין (שהיא הקהילה המונגולית הגדולה ביותר). מספרם הוערך בכ- 33,000 נכון לשנת 2008. ישנם גם כ -3,500 דרום קוריאנים במונגוליה.
מצוק פורלידס
מצוק פורלידס (באנגלית: Forlidas Ridge) הוא מצוק סלעי במסיב דופק, בהרי פנסקולה, בארץ המלכה אליזבת שבאנטארקטיקה.
המצוק מהווה את צידו המערבי של עמק דייוויס; עמק דייוויס הוא אזור אנטארקטי מוגן מיוחד (אזור מס' 119), המוגן תחת האמנה האנטארקטית.
מקור השם
שמו של העמק ניתן לו על ידי הוועדה המייעצת לשמות אנטארקטיים.
האגם, כמו גם מצוק פורלידס הסמוך נקראים על שמו של צ'ארלס וו. פורלידס (Charles W. Forlidas), מצי ארצות הברית, מפעיל רדיו, ששהה בעונת החורף האנטארקטי 1957 בתחנת אלזוורת'.
בוניטו אטלנטי
בוניטו אטלנטי (שם מדעי: Sarda Sarda) הוא מין של דג טורף מהסוג בוניטו ממשפחת הקולייסיים ששייכת לסדרת הדקראים והחי באוקיינוס האטלנטי וכן למימי הים התיכון והים השחור. דג זה הוא טורף הניזון מדגים כמו עפיין, מקרל, צלופחוליים, אידרונאים, סרדיניים וחסילונים. לעיתים הוא נצפה לצד קרובו - בוניטו מזרחי.
אורכו של הבוניטו יכול להגיע לאורך 70 ס"מ ולמשקל 5–6 ק"ג. הדגי הגדול ביותר שנמדד הגיע למשקל 8.3 ק"ג והוא אותר ליד האיים האזוריים. לבוניטו שני סנפירי גב גבוהים דמויי-מפרש העוזרים לו לנוע במהירות במים, בדומה לקרוביו - דגי הטונה. צבעו כסוף בצידיים והסנפירים כחולים. החלק העליון של צידיו כהה יותר ובעל פסים אופקיים, המהווים סימן זיהוי.
כמו רוב דגי הבוניטו זהו דג מאכל פופולרי הנידוג לצד הטונות. הוא פופולרי ביותר לדיג בחופי הים התיכון.
הקוביה
הקוביה הוא מותג משחקי קופסה המיוצר ומשווק על ידי חברת הקוביה משחקים בע"מ.
חברת הקוביה החלה את פעילותה בארץ בשנת 2000 בתור המפיצה הרשמית של המתיישבים של קטאן והרחבותיו בישראל. בהמשך, תרגמה החברה משחקים נוספים לעברית, אשר ביניהם: מנצ'קין והרחבותיו, דיקסיט, פנדמיק, שם קוד, חתולים מתפוצצים ועוד. החברה יוצרת גם משחקים מקוריים.
אירועים מיוחדים
חברת הקוביה מארגנת מדי שנה את אליפות הארץ בקטאן, שהזוכה בה מייצג את ישראל באליפות העולם.
גז אולטרה-יחסותי
באופן כללי, אנרגיה של חלקיק יחסותי נתונה על ידי הקשר:
כאשר p הוא התנע של החלקיק, m_0 מסת המנוחה שלו, ו-c מהירות האור. חלקיק אולטרה-יחסותי הוא חלקיק שמקיים pc>>m_0c^2, ועל כן האנרגיה שלו היא:
משתנים תרמודינמיים
נתבונן בגז אולטרה-יחסותי בעל N חלקיקים בנפח V, המצומד למאגר חום בטמפרטורה \tau (כאשר \tau = k_BT, ו-k_B הוא קבוע בולצמן). מספר המצבים הנמצאים בטווח האנרגיות הוא, כאשר  צפיפות המצבים ליחידת אנרגיה. עבור הגז האולטרה יחסותי צפיפות המצבים היא:
מכאן ניתן למצוא את פונקציית החלוקה הקנונית של חלקיק בודד:
כאשר.
פונקציית החלוקה הקנונית הכוללת היא:
מכאן ניתן לגזור את המשתנים התרמודינמיים של המערכת:
האנרגיה הפנימית:
האנרגיה החופשית של הלמהולץ:
האנטרופיה:
הלחץ:
ניתן לשים לב שמתקיים:
(כאשר )
אפקטים קוונטיים בגז
בסעיפים הבאים יידונו מערכות של בוזונים או פרמיונים בגבול האולטרה-יחסותי. במקרים אלו, ניתן למצוא את הגדלים התרמודינמיים של הגז על ידי שימוש בהתפלגות בוז-איינשטיין או פרמי-דיראק בהתאמה. צפיפות המצבים היא כמו זו שחושבה קודם לכן, ו-g_s הוא ניוון הספין, שתלוי בסוג החלקיק היחסותי. הוא שווה ל-2 עבור אלקטרונים, פוזיטרונים, ניוטרינו ואנטי-ניוטרינו, ול-3 עבור פוטונים (בהנחה שכל מצבי הספין אפשריים).
לצורך חישוב המשתנים התרמודינמיים, יעשה שימוש בתוצאה:
כאשר \Gamma(z) היא פונקציית גמא, Li_n(z) הוא פונקציית הפולילוגריתם, ו-.
בגבול T\rightarrow0 (גז פרמיונים מנוון)
בגבול זה, כל מצבי האנרגיה עד לאנרגיה מסוימת, שהיא אנרגיית פרמי  יאוכלסו, וכל המצבים באנרגיה גבוהה יותר לא יאוכלסו. לכן ניתן לכתוב:
כאשר תנע פרמי p_F הוא התנע החד חלקיקי המתאים לאנרגיה. עבור גז אולטרה-יחסותי מתקיים:
ניתן להביע גם את האנרגיה והלחץ במונחי אנרגיית פרמי:
בטמפרטורה כללית
האנרגיה הפנימית מתקבלת מסכימה של כל מצבי האנרגיה החד-חלקיקיים עבור תחום אנרגיות, כל מצב מוכפל באכלוס הממוצע שלו (התפלגות פרמי-דיראק), ולאחר מכן באנרגיה שלו ולבסוף בניוון הספין המתאים.
הביטוי להתפלגות פרמי-דיראק הוא
מספר החלקיקים:
בנוסף, נשתמש בקשר עבור פרמיונים:
(\mathcal{Q} היא פונקציית החלוקה הגרנד-קנונית)
לכן, מאותם שיקולים שנלקחו בחשבון בחישוב האנרגיה הפנימית, נקבל ביטוי ללחץ:
כמו כן, באמצעות שימוש במשוואת גיבס-דוהם, ניתן לקבל את הקשר , כאשר היא האנטרופיה. מכאן:
גז בוזונים אולטרה-יחסותי
לאנרגיה הפנימית ניתן להגיע מאותם שיקולים שנעשו עבור פרמיונים, אך כעת האכלוס הממוצע נתון על ידי התפלגות בוז-איינשטיין.
הביטוי להתפלגות בוז-איינשטיין הוא:
כאשר בוצעה החלפת משתנים. באותו אופן ניתן להגיע לביטוי עבור מספר החלקיקים:
נשתמש בקשר המקביל עבור בוזונים:
(\mathcal{Q} היא פונקציית החלוקה הגרנד-קנונית)
כדי לקבל את הלחץ:
וכפי שהוסבר לגבי פרמיונים, ממשוואת גיבס דוהם ניתן לקבל:
התפשטות היקום המוקדם
למודל הגז היחסותי, וספציפית האולטרה-יחסותי, חשיבות בתיאור שלבים מוקדמים בהיווצרות היקום, שכן ברגעים מוקדמים מסוימים ביקום, החלקיקים שנוצרו היו חלקיקים יחסותיים. בנוסף, בתנאים ששררו אז ניתן להניח \mu=0, וכן שהחלקיקים היו בשיווי משקל תרמודינמי אחד עם השני. מנתונים אלו ניתן לקבל:
כאשר \zeta (x) היא פונקציית זטא של רימן.
היקום ביצע התפשטות אדיאבטית (כי התהליך היה הפיך, ולא נכנס חום מכיוון שמתוך הגדרה, אין לחום מאין להיכנס), ובה התקיים. כפי שניתן לראות מהחישובים למעלה, בתנאים אלו האנטרופיה פרופורציונית לנפח ולחזקה השלישית של הטמפרטורה, כלומר. מכאן ניתן לרשום:
כאשר a(t) הוא פרמטר ליניארי המתאר את הנפח המתפשט.
יציבות של ננסים לבנים
לפי הביטוי שנראה קודם, עבור אלקטרונים אולטרה-יחסותיים מנוונים מתקבל:
(כאשר )
פיתוח דומה עבור אלקטרונים לא יחסותיים מביא לתוצאה:
מכיוון ש- (כאשר Z המספר האטומי של האטומים בכוכב, A מספר המסה שלהם, \rho הצפיפות של הננס הלבן ו- m_p מסת פרוטון), ניתן להגיע לתלות של הלחץ הפנימי בצפיפות הכוכב, עבור אלקטרונים לא יחסותיים ועבור אלקטרונים אולטרה-יחסותיים:
הלחץ הכבידתי (הלחץ החיצוני) נתון על ידי הביטוי:
כלומר, עבור אלקטרונים אולטרה-יחסותיים, הלחץ החיצוני והפנימי תלויים בצפיפות באותו אופן, וזה מצב שאינו יציב (בניגוד למצב עבור האלקטרונים הלא-יחסותיים, שהוא יציב). עניין זה מרמז על קיומה של מסה מעליה הננס הלבן אינו יציב. טיפול מדויק בנושא מוביל לגבול צ'נדראסקאר - המסה המקסימלית בה ננס לבן יציב.
איוואן רגן
איוואן (ג'נס) רֶגֶן (באנגלית: Ivan Regen; ידוע גם בשם: יוהאן רֶגֶן; 9 בדצמבר 1868 – 27 ביולי 1947) היה ביולוג שהיה ידוע בשל מחקריו בתחום הביואקוסטיקה.
ביוגרפיה
רגן נולד בליישה, אוסטרו-הונגריה (היום חלק מסלובניה) והתעניין בקולות חרקים עוד בילדותו. משפחתו לא יכלה להרשות לעצמה לשלם על לימודיו, לכן הוא למד תחילה בסמינר לכמרים שעבורו הוא קיבל מלגה ובמרוצת הזמן הצליח לשלם שכר לימוד בווינה. בווינה רגן למד ידיעת הטבע באוניברסיטת וינה, תחת הדרכתם של קרל גרובן, זיגמונד אקסנר וקרל פרידריך וילהלם קלאוס. הוא קיבל את הדוקטורט שלו ב-1897 והחל לעבוד בתור פרופסור בגימנסיה, קודם בווינה ואחר כך במוראביה. לבסוף הוא חזר, בהמלצתו של אקסנר, לגימנסיה בווינה, ועבד בה עד פרישתו בשנת 1918.
הוא החל את מחקרו בפיזיולוגיה והפך להיות מהמדענים הסלובניים הראשונים העובדים מחוץ לארצם לאחר מלחמת העולם הראשונה. לאחר שערך מספר תצפיות על חרגוליים וצרצריים, הוא הוכיח כי חרקים מגיבים לגירויים אקוסטיים של בני אדם אחרים. עבור תרומותו הרבה לתחום, רגן נחשב לאבי הביואקוסטיקה המודרנית. רגן גם למד תופעות פיזיולוגיות אחרות בחרקים כגון נשימה, תרדמת חורף, התפתחות פיגמנט ביולוגי בתנאים שונים והתנשלות.
מיזמו הגדול ביותר של ריגן היה מה שנקרא "מעבדה גיאוביולוגית", מעין טרריום (מכל שקוף וסגור לגידול חיות יבשה קטנות או לגידול צמחים מיוחדים) גדול שבו למד את תחום הפנוטקסיס - תחום החוקר משיכת חרקים לעבר קול.
טק מהינדרה
טק מהינדרה היא חברה רב לאומית שבסיסה בהודו, המספקת שירותי טכנולוגיית מידע ומיקור חוץ של תהליכים עסקיים (BPO). טק מהינדרה היא חברת בת של קבוצת מהינדרה, מטה החברה נמצא בפונה ומשרדה הרשום במומבאי. נכון לאפריל 2020, מחזור המכירות השנתי של החברה הוא 5.3 מיליארד דולר, והיא מעסיקה 125,236 עובדים ב-90 מדינות.
היסטוריה
החברה הוקמה בשם Mahindra British Telecom כמיזם משותף של חברת "מהינדרה ומהינדרה" וחברת בריטיש טלקום, כחברת מיקור חוץ לשירותי טכנולוגיית מידע. תחילה עבדה בעיקר עבור חברת בריטיש טלקום, שהחזיקה 30% מהמניות. "מהינדרה ומהינדרה" עצמה היא יצרנית כלי רכב בבעלות "קבוצת מהינדרה" שהיא קונגלומרט שנוסד על ידי יגדיש צ'נדרה מהינדרה ואחיו קאילש צ'נדרה מהינדרה בשנת 1945.
במהלך שנות ה-90 גדלה החברה במהירות באמצעות אספקת שירותי טכנולוגיית מידע לחברות תקשורת באירופה וארצות הברית. בהמשך נכנסה גם לתעשיית הפיננסים, וענפי תעשייה נוספים.
בשנת 2009 רכשה את חברת "סאטיאם" (Satyam Computer Services) חברת הודית מתחרה, שנקלעה לקשיים בעקבות חשיפת ההונאה בחברה. תחילה המשיכה חברת "סאטיאם" לפעול כחברה עצמאית, ובמרץ 2012 מוזגו החברות באופן מלא. בדצמבר 2012 מכרה חברת בריטיש טלקום את יתרת החזקתה בחברה. בינואר 2013 שונה שם החברה ל"טק מהינדרה".
פעילות בישראל
בדצמבר 2014, רכשה טק מהינדרה את חברת לידקום הישראלית תמורת 240 מיליון דולר. לידקום הוקמה ב-1982 על ידי האחים משה ואלי שושן והאחים גדי ודב סלוק, כחברת בת של קבוצת אלגדקום בה היו בעלי השליטה. החברה עסקה בתכנון, הקמה ותחזוקה של רשתות תקשורת, סלולריות וקוויות. בין לקוחותיה היו מפעילות סלולר דוגמת קבוצת וודאפון, ויצרניות ציוד דוגמת נוקיה וסימנס. החברה צמחה במהירות לאחר שזכתה במספר פרויקטים גדולים להקמת רשתות תקשורת באפריקה ובהודו. באפריל 2005 הונפקה בבורסה לניירות ערך בלונדון וגייסה 22.6 מיליון דולר לפי שווי שוק של 58 מיליון. במרץ 2006 מכרה קבוצת אלגדקום את מלוא אחזקתה בחברה (42%) תמורת 53 מיליון דולר, כששוויה באותה עת היה 127 מיליון דולר. בסוף 2009 הייתה החברה על סף פשיטת רגל, עקב קשיי נזילות. לאחר תוכנית הבראה עסקי החברה התאוששו, היא נרכשה על ידי חברת התקשורת האמריקאית LCC, וכעבור מספר חודשים על ידי טק מהינדרה.
באפריל 2015, חתמה טק מהינדרה על הסכם עם חברת קומברס, שבמסגרתו עברו העובדים המועסקים במחלקת השירותים הדיגיטליים העסקיים של קומברס, 600 בסך הכל, לטק מהינדרה. מתוכם, 400 בישראל והיתר בארצות הברית.
בפברואר 2018, הודיעה החברה על הקמת מרכז פיתוח בישראל לטכנולוגיה פיננסית. באוקטובר 2018, חתמה על הסכם לשיתוף פעולה עם התעשייה האווירית לישראל בתחום אבטחת המידע.
ביולי 2019, הודיע החברה כי זכתה בפרויקט בשווי מאות מיליוני שקלים, להחלפת כל מערכת המחשוב של בנק אגוד לישראל. בספטמבר 2019, זכתה בפרויקט להקמת מערכת שוק ההון, למסחר בניירות ערך ונגזרים עבור בנק מזרחי טפחות.
אג'קס (קומיקס)
אג'קס (באנגלית: Ajax) הוא דמות בדיונית של נבל-על המופיעה בחוברות הקומיקס הענק הירוק ודדפול ביקום מארוול קומיקס. אג'קס הראשון הופיע לראשונה בחוברת Incredible Hulk #379 ממרץ 1991, ונוצר בידי הכותב פיטר דייוויד והמאייר דייל קאוון. אג'קס השני הופיע לראשונה בחוברת Deadpool #14 ממרץ 1998, ונוצר בידי הכותב ג'ו קלי והמאייר וולטר מקדניאל.
אג'קס הוא אלטר אגו אותו חלקו שתי דמויות - אג'קס הראשון ופרנסיס פאני. אג'קס הראשון הוא חבר בקבוצת "פנתאון" אשר חבריה מושפעים מגיבורי המיתולוגיה היוונית, ואילו אג'קס השני היה חבר בפרויקט נשק אקס. את דמותו של אג'קס השני מגלם בסרט הלייב אקשן "דדפול" השחקן והראפר אד סקריין.
אג'קס הראשון
שמו האמיתי של אג'קס הראשון לא ידוע, והוא מצאצאיו של אגממנון האלמותי אשר נקרא על שמו של איאס וגדל בטקסס. הוא הצטרף לקבוצת "פנתאון" של אגממנון לצד צאצאיו הנוספים של אגממנון אשר כולם נקראים על שמם של גיבורים מן המיתולוגיה היוונית - אכילס, אטלנטה, דלפי, הקטור, קסיופיאה, פאריס, פרסאוס, פרומתאוס ויוליסס. הוא נלחם בענק הירוק במפגשם הראשון של הקבוצה עמו, וליווה את הקבוצה בהובלת הענק השבוי להר המשמש כבסיסם, והובס בידי הענק בקרב גומלין כאשר הוא השתחרר. כאשר הענק הצטרף לפנתאון, אטלנטה עזרה לאג'קס להתפייס עמו.
פרנסיס פאני
פרט לכך שהיה חבר בסגל ההנהלה המקורי של צוות נשק אקס, דבר אינו ידוע על חייו הקודמים של אג'קס. בהופעתו הראשונה, הוא היה עוזרו של דוקטור קילברו בהוספיס אליו נשלחו סוכני ממשל כושלים, כשאחד מהם היה שכיר החרב וייד וילסון. במהלך שהותו כעוזרו של קילברו, האחרון מסיר את עצביו, ומשתיל בעורו שתלים המעניקים לו כוח על אנושי וזריזות גבוהה, דבר שהופך אותו ליריב עוצמתי אך מכריח אותו להיעזר בחליפת שאריון. לאחר מסכת התגרויות גדולה מצד וילסון, אג'קס קיבל אישור מד"ר קילברו להורגו. אג'קס החליט לענות את חברו של וילסון, המבצע המתת חסד על חברו הגוסס. בהתאם לחוקי ההוספיס הרג אג'קס את וילסון בכך שעקר את ליבו ממקומו.
כאשר הישות הקוסמית ליידי מוות נעלמה, אג'קס הוקם לתחייה והחל לצוד את דדפול ותאנוס, שיצאו למסע חיפושים בעקבותיה. הוא איתר אותו בחלליתו של תאנוס הטיטאן המטורף, אשר חבר לדדפול נגד אג'קס והעיף אותו מחלליתו. הוא הובא חזרה לספינתו של תאנוס לצורכי עינויים. תאנוס ודדפול חשבו שמפיסטו הוא העומד מאחורי חטיפתה של מוות, ואג'קס הוקרב בריטואל פתיחת שער לגיהנום.
ויליאם וייטינג
ביוגרפיה
וייטינג נולד ב-20 ביולי 1864, בהוליוק שבמדינת מסצ'וסטס. הוא היה בנם של הפוליטיקאי ואיש העסקים ויליאם וייטינג השני, שכיהן כחבר בבית הנבחרים של ארצות הברית, ואשתו אנה מורגן (לבית פיירפילד). הוא למד בקולג' אמהרסט וסיים את חוק לימודיו ב-1896 לצד רוברט לנסינג, שלימים יכהן כמזכיר המדינה של ארצות הברית.
כאשר אביו של וייטינג, שאיגד את "חברת הנייר וייטינג", הפך לנשיא העסק, וייטינג התמנה לגזבר החברה. כשאביו נפטר, וייטינג ירש את מקומו כנשיא החברה, ואחיו סמואל ריינור וייטינג נתמנה במקומו לגזבר. עם קלווין קולידג' התיידד לתקופה ארוכה כשקולידג' היה ראש עיריית נורת'המפטון. מאוחר יותר, וייטינג היה מהראשונים שתמכו במועמדותו של קולידג' לנשיאות ארצות הברית. בוועדת המינויים הרפובליקנית של 1920, וייטינג הצביע לקולידג' לנשיאות בכל פתקי ההצבעה, הציר היחיד לעשות כן לאחר שוורן הרדינג זכה במינוי.
וייטינג מונה למזכיר המסחר של ארצות הברית בקבינט של הנשיא קלווין קולידג' לאחר שהתפטרותו של הרברט הובר הפתיעה את הממסד בוושינגטון הבירה. המשרה נובאה ללכת למועמד המועדף של הובר, ד"ר יוליוס קליין, מנהל לשכת מסחר החוץ והבינלאומי. קליין לא קיבל את התפקיד גם בנשיאותו של הובר. מינויו אושר על ידי הסנאט של ארצות הברית ב-11 בדצמבר 1928.
במהלך הריאיון הראשון שלו לאחר מינויו הצהיר וייטינג, "המדיניות שלי תהיה מדיניותו של מר הובר". כמזכיר, הוא עמד בראש המשלחת של הנשיא קולידג' לוועידה הבינלאומית לאווירונאוטיקה אזרחית.
אסתר קנובל
אסתר (אסתי) קנובל (נולדה ב-14 בינואר 1949) היא יוצרת ישראלית שהכשרתה בתחום הצורפות, עטורת פרסים ומלגות על עבודותיה המוצגות ברחבי העולם.
ביוגרפיה
קנובל נולדה בבמחנה עקורים בשלזיה שבדרום פולין להורים שורדי שואה. בקיץ 1950 עלתה עם משפחתה לישראל והתיישבה ברמת-השרון. קנובל למדה בתיכון נוה-מגן במגמה ביולוגית. על הוראת האמנות בבית הספר הופקד רפי לביא הצעיר, מורה משפיע כבר אז.
קריירה
קנובל המשיכה ללימודי ציור במכון לאמנות פלסטית בבת-ים (1969-1968). בין השנים 1969–1974 למדה קנובל במחלקה לצורפות בבצלאל. באותן שנים שיקפה המחלקה מגמות שונות ולעיתים מנוגדות ביחס להוראת המקצוע שנעו בין דיסציפלינות מסורתיות לבין רוחות חדשות שהגיעו מחו"ל וכללו ניסיונות להגדרה מחודשת ובדיקת גבולותיו של התחום.
ב-1975 זכתה קנובל במלגה של המועצה הבריטית (British Council) ללימודי תואר שני בקולג' המלכותי לאמנות בלונדון (RCA). מסגרת זו ששילבה תפיסה שמרנית וסביבה של וירטואוזיות טכנית, יצרה עבור קנובל את התנאים שהניעו את התפתחות שפתה האישית כצורפת. בפרויקט הגמר הציגה קנובל בין השאר סדרות של תכשיטים מטיטניום ואלומיניום מגולוונים: שרשרת מחטי אורן וסיכות ביטחון.
בין השנים 1977–1979 התגוררה קנובל באמסטרדם שהייתה באותה עת מרכז של שיח חדש בחשיבה על צורפות לו תרמה במידה רבה גלריה RA. הגלריה שנפתחה באותה עת הייתה לחלון הראווה של מגמה שזכתה מאוחר יותר לכינוי "הצורפות החדשה" בהשראת ספרם של פטר דורמר וראלף טרנר (Peter Dormer & Ralph Turner, The New Jewelry: Trends & Traditions,1985)
ב-1978 הציגה בגלריה RA תערוכת יחיד ראשונה לצד פייר דֶגֶן (Pierre Degen). בתערוכה הוצגה סדרה של סיכות טיטניום ופלדה המבוססות על דימויים של כיסא מתקפל (״כסא נח״) בו משולבים המנגנון והדימוי זה בזה, בניגוד לסיכה המסורתית שבה מוסתר המנגנון בגב התכשיט.
בשנת 1979 שבה לישראל והתיישבה בירושלים. בשנת 1980 הוצגה תערוכה ראשונה מעבודותיה בישראל בגלריה דבל בירושלים לצד דגנית שטרן-שוקן. התערוכה זכתה לסיקור תקשורתי נרחב בעיתונות הישראלית שהעיסוק בשאלות של צורה וחומר בעיצוב תכשיטים היה חדש לה. בראשית שנות ה-80 נטשה קנובל את השימוש בטיטניום לטובת פח ממוחזר מפחיות משקה ומזון. בעקבות מלחמת לבנון השנייה יצרה קנובל סדרות צבעוניות של זרים-ענקים מפח ממוחזר וצבוע כמו למשל העבודה ״הסוואה" (camouflage), זר-ענק המשלב פח עם עלי בד בשימוש חוזר שנצבעו כולם בצבעי הסוואה. לאותה תקופה שייכת גם סדרת ה"לוחמים" המורכבת מסיכות גדולות ממדים המייצגות דימויי לוחמים, מכּבים או צלבנים מסוגננים, בצבעים ססגוניים בהשראת איורי מלחמה היסטוריים. סדרה זו היא דוגמה מובהקת לתפיסת מנגנון הסיכה כחלק מן הדימוי כאשר קשתות וחרבות הלוחמים משמשות כסיכות החיבור לבגד. ענקי הזרים והלוחמים זכו לתשומת לב ועניין והוצגו בתערוכות מפתח של הצורפות החדשה וכמה מהם נמצאים באוספים של מוזיאונים מרכזיים באירופה, ארצות הברית, אוסטרליה, יפן וישראל.
בשנת 1981 היא יצרה סיכת שבלול.
קישורים חיצוניים
*AJF LIVE WITH ELA BAUER AND ESTHER KNOBEL, Art Jewelry Forum, June 24, 2020
שמואל חץ
שמואל חץ (11 בפברואר 1938 - 18 ביולי 1970) היה סגן-אלוף בחיל האוויר הישראלי, מפקדה הראשון של טייסת האחת. נהרג במלחמת ההתשה.
ביוגרפיה
חץ נולד בשנת 1938 בקריית חיים, בן לחיים ושבע, ואח לעמוס, לימים מייסד החוג לתנועה באקדמיה למוסיקה ולמחול בירושלים. בגיל 8 עבר עם אביו ואחיו עמוס לקיבוץ שפיים והתחנך בבית הספר היסודי שם. חץ המשיך את לימודיו בבית הספר התיכון המקצועי "מקס פיין" בתל אביב במגמת מכונאות מטוסים וסיים בהצטיינות. בתקופת הלימודים היה פעיל בגדנ"ע אוויר ובמסגרת זו השתתף בתוכנית חילופי גדנ"ע אוויר וביקר בארצות הברית.
התגייס לצה"ל במחצית אוגוסט 1957. לאחר שסיים בהצלחה את קורס הטיס במגמת קרב שירת כטייס קרב בטייסת 105 ("העקרב"), אז טייסת מטוסי קרב דאסו סופר מיסטר.
ב-29 ביוני 1960 היה מעורב בתאונה אווירית. עמיתו לטייסת, רפי הר לב שטס במטוס מספר 16 התנגש, בזמן יציאה ממטווח, במטוס מספר 17 אותו הטיס חץ. הטייסים ניצלו. חץ היה חבר בצוות ההקמה של טייסת 119 ("העטלף") כטייסת מטוסי מיראז' 3 ב-1964. במלחמת ששת הימים שירת כסמ"ט א' בטייסת 113 ("הצרעה"), טייסת אורגן, ולאחר המלחמה שירת כסמ"ט א' בטייסת 101 ("הקרב הראשונה"), אז טייסת מטוסי מיראז' 3.
חץ נשלח להשתלמויות רבות בצרפת, בבריטניה ובארצות הברית והיה מראשוני טייסי הפנטום. בינואר 1969 החלו לצאת לארצות הברית צוותי האוויר והקרקע שנבחרו לקורס הסבה למטוסי הפנטום ובהם שני מפקדי הטייסות המיועדות להיפתח, שמואל חץ לטייסת "האחת" ואביהו בן-נון לטייסת "הפטישים". קורס ההסבה החל במרץ בטייסת פנטום אמריקאית ונמשך כחמישה חודשים.
טייסת 201 ("האחת") הוקמה ב-17 באוגוסט 1969 בעיצומה של מלחמת ההתשה, כטייסת F-4 פנטום ("קורנס"), הראשונה של חיל האוויר בבסיס חצור תחת פיקודו של רס"ן חץ. ב-5 בספטמבר קלטה את רביעיית מטוסי הפנטום הראשונים שקיבל חיל האוויר. כשבועיים לאחר הגעת המטוסים החדשים, החלה הטייסת להשתלב בפעילות מבצעית, כאשר זוג מטוסים הוזנק לסיור יירוט באזור שארם א-שייח'.
ב-25 באפריל 1970 הותקף אזור אל עריש על ידי זוג מטוסי איליושין 28 מצריים. לעבר התוקפים הוזנקו זוג מטוסי פנטום וזוג מטוסי מיראז' 3. מטוס הפנטום של חץ הפיל אחד ממטוסי האיליושין 28 באמצעות טיל אוויר אוויר.
ב-16 במאי 1970 הוביל חץ רביעיית מטוסי פנטום, שיחד עם שני זוגות נוספים מטייסת 69 תקפו את הנמל המצרי בראס בנאס, שהוא נמל הים המצרי העיקרי בים סוף. בתקיפה, שכונתה "מבצע קשת אווירי", טובעה משחתת מצרית ונפגעו כלי שיט נוספים שעגנו בנמל. הייתה זו התקיפה ארוכת הטווח של חיל האוויר עד מבצע רגל עץ.
בראשית שנת 1970 החלה ברית המועצות בשילוח חיל משלוח גדול למצרים לשם הדיפת המתקפות של חיל האוויר הישראלי, בעיקר באמצעות הקמת מערך הגנה אווירית צפוף שהלך והתפשט מזרחה. חיל האוויר הישראלי בכלל וטייסות הפנטום בפרט ביצעו גיחות רבות לעצירת הפריסה. ב-18 ביולי 1970 הוביל חץ שמונה מטוסי פנטום ב"מבצע אתגר" לתקיפת סוללות טילי קרקע-אוויר בחזית תעלת סואץ. טילים רבים נורו לעבר מטוסי הפנטום במהלך התקיפה, מהם נפגעו מטוסיהם של חץ ונווטו מנחם עיני ושל אביהו בן-נון ונווטו. מטוסם של חץ ועיני התפוצץ. חץ הצליח לפלוט את הנווט עיני, אך לא הצליח לנטוש בעצמו ונהרג. אביהו בן-נון הצליח להגיע עד רפידים וביצע נחיתת אונס.
לאחר נפילתו הועלה לדרגת סגן-אלוף. בעיתונות הכתובה במדינת ישראל הופיעו מדי פעם פרסומים אשר הוכחשו, כי חץ הועבר כשבוי למוסקבה.
תקופה ארוכה סירבו המצרים לחפש את גופתו של שמואל חץ בחשאי ובחלקת הנעדרים על הר הרצל הוצבה מצבת אבן לזכרו. לאחר מלחמת יום הכיפורים נמצאו שרידי גופתו בשטח שממערב לתעלת סואץ שנכבש על ידי צה"ל. הובא למנוחת עולמים בבית הקברות הצבאי קריית שאול.
שמואל חץ היה נשוי ואב לשני בנים. בנו אורי שירת כנווט מסוקים.
אנטוני (כדורגלן)
אנטוני מתאוס דוס סנטוס (בפורטוגזית: Antony Matheus dos Santos; נולד ב-24 בפברואר 2000 באוזאסקו שבמדינת סאו פאולו, ברזיל), הידוע בקיצור כאנטוני (Antony) הוא כדורגלן ברזילאי המשחק בעמדת קשר הכנף בקבוצת מנצ'סטר יונייטד מליגת העל האנגלית ובנבחרת ברזיל.
אייאקס
ב-23 בפברואר 2020 חתם אנטוני על חוזה לחמש עונות באייאקס מליגת העל ההולנדית החל מ-1 ביולי 2020. ב-13 בספטמבר 2020 הוא ערך את הופעת הבכורה שלו במועדון, בניצחון 0–1 על ספרטה רוטרדם במסגרת המחזור הראשון בליגה לעונת עונת 2020/2021 בליגת העל ההולנדית. במשחק זה הבקיע את שער הבכורה שלו במועדון. ב-27 באוקטובר הוא ערך את הופעת הבכורה שלו בליגת האלופות, בתיקו 2-2 נגד אטאלנטה במסגרת שלב הבתים לעונת 2020/2021. ב-3 בנובמבר הבקיע את שער הבכורה שלו בליגת האלופות, בניצחון 1–2 על מיטיולן, גם כן בשלב הבתים. בעונתו הראשונה במועדון ערך 32 הופעות ליגה, בהן הבקיע תשעה שערים, והוסיף 14 הופעות ושני שערים בשאר המסגרות. הוא זכה עם אייאקס באליפות הולנד ובגביע ההולנדי.
מנצ’סטר יונייטד
ב-30 באוגוסט 2022 חתם לחמש שנים במנצ’סטר יונייטד מהפרמייר ליג תמורת 100 מיליון אירו. ב-4 בספטמבר 2022, ערך אנטוני את הופעת הבכורה שלו בפרמייר ליג וגם כבש את שער הבכורה שלו בניצחון 1–3 על ארסנל.
קריירה בינלאומית
אנטוני נכלל בסגל נבחרת ברזיל עד גיל 23 לטורניר הכדורגל באולימפיאדת טוקיו 2020 בשנת 2021, זה זכה יחד עם נבחרתו במדליית זהב. הוא שיחק בכל ששת משחקי הטורניר.
ב-7 באוקטובר 2021 ערך אנטוני את הופעת הבכורה שלו בנבחרת ברזיל הבוגרת, כשנכנס כמחליף והבקיע שער בניצחון 1–3 על נבחרת ונצואלה במסגרת מוקדמות מונדיאל 2022.
נכלל בסגל נבחרת ברזיל לטורניר מונדיאל 2022.
Party Monster
Party Monster הוא סינגל של הזמר הקנדי דה ויקנד, מתוך אלבום האולפן השלישי שלו, Starboy. השיר יצא לאור להורדה דיגיטלית ב-18 בנובמבר 2016, לצד "I Feel It Coming" בהשתתפות הצמד האלקטרוני הצרפתי דאפט פאנק, כסינגלים שיווקיים. מאוחר יותר, ב-6 בדצמבר, נשלח לרדיו האורבני העכשווי כסינגל השלישי מתוך האלבום. השיר מכיל קולות רקע של הזמרת לנה דל ריי.
הרכב
"Party Monster" הוא שיר טראפ שנכתב בסולם מי במול בזמן משותף עם מפעם של 77 פעימות לדקה. השיר עוקב אחר התקדמות האקורדים E♭m–D♭–C♭–D♭.
שימוש במדיה
השיר הופיע בפרק השביעי של העונה השנייה (שנקרא "Bruce Wayne") של סדרת הטלוויזיה של DC קומיקס, "טיטאנים".
Rumors (שיר של לינדזי לוהן)
Rumors (בעברית: שמועות) הוא סינגל, שהוקלט על ידי הזמרת האמריקאית לינדזי לוהן, מתוך אלבום הבכורה Speak. השיר יצא לאור ב-21 בספטמבר 2004, כסינגל ראשון מתוך האלבום על ידי חברת תקליטים יוניברסל וקזבלנקה רקורדס.
וידאו קליפ
צילום הקליפ בוים על ידי ג'ק נאווה, שהפיק באותה העת את הקליפ ללהיט My Prerogative של בריטני ספירס ונראה לעיני הקהל בפעם הראשונה ב-14 באוקטובר 2004 בערוץ המוזיקה MTV. בתחילת הקליפ נראית לוהן נעקבת על ידי פפראצי ונכנסת למכונית שלה ומתברר שזוהי כפילה שלה, בהמשך רואים את לוהן נמצאת במועדון ומצולמת על ידי מצלמה, בסצנות מסוימות רואים את לוהן רוקדת בתוך כלוב, מתנשקת עם בחור שאינה מכירה, רוקדת על הבמה עם קבוצת בנות ולקראת סוף הקליפ נראית לוהן מוקפת בפפראצי ובורחת במסוק מהמועדון וכך מסתיים הקליפ. בשנת 2005 הקליפ היה מועמד בטקס פרסי הווידאו-קליפים של MTV בקטגוריית "קליפ הפופ הטוב ביותר" אך לא זכה. מצד מבקרי המוזיקה זכה הקליפ לביקורות מעורבות וברובן טובות.
הצלחה במצעדים
מבחינת מצעדים זכה השיר להצלחה נאה, השיר נכנס למקום עשירי באוסטרליה ונשאר במצעד חמישה עשר שבועות וקיבל מעמד זהב (35,000 עותקים), בארצות הברית נכשל השיר ולא נכנס לבילבורד הוט 100 אך בכל זאת קיבל מעמד זהב (500,000 עותקים). באוסטריה, גרמניה ושווייץ נכנס הסינגל לשלושים המובילים ובמדינות נוספות הגיע לדירוגים גבוהים מהמקום ה-30. בישראל נכנס השיר למקום הראשון בגלגלצ.
זכויות להט"ב במאוריציוס
מאוריציוס היא אחת מ-96 המדינות אשר חתמו על "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" באו"ם, אשר גינתה אלימות ואפליה כלפי להט"ב. בשנים האחרונות, ישנה קבלה גוברת עבור זכויות להט"ב בקרב אוכלוסיית מאוריציוס, במיוחד בקרב הדור הצעיר, כאשר סקרים מצביעים על כך שהיא אחת המדינות הידידותיות ביותר ללהט"ב באפריקה. אף על פי כן, עמדות שמרניות לגבי להט"ב עדיין נפוצות.
מעמד בחוק
על פי תרגום לא רשמי של סעיף 250 לחוק הפלילי של מאוריציוס משנת 1838, "כל אדם שאשם בפשע של מעשה סדום... יהיה צפוי לעבודות עונשין לתקופה שלא תעלה על 5 שנים".
בשנת 2007 המליצה הוועדה לרפורמה בחוק על ביטול הפללתם של "מעשי סדום" וביטול סעיף 250. התובע הכללי לשעבר, ראמה ואליידן, ביקש להעביר הצעת חוק, שהייתה מבטלת את הפללתה של פעילות הומוסקסואלית בהסכמה, אך הצעת החוק לא יצאה לפועל. תביעות על פי החוק הן נדירות אך עם זאת, בשנת 2015 זוג חד מיני נעצרו בחשד שהם נוהגים במעשי סדום, בעוד החוק דווח כתורם לאווירה כללית של הומופוביה ברחבי התושבים.
בשנת 2017, ממשלת מאוריציוס אמרה כי לא תבטל את סעיף 250 והצהירה כי תטפל בנושא לאחר שיקול נוסף.
באוקטובר 2019, עבדול רידוואן פיראס אה סייק, פעיל זכויות להט"ב בן 29, הגיש תביעה נגד סעיף 250 לבית המשפט העליון בתמיכתו של "Collectif Arc-En-Ciel", ארגון הלהט"ב הוותיק במדינה. התובע יוצג על ידי צוות משפטי המורכב מעורכי הדין מר גאווין גלובר, גב' ינילה מונשיראם וגב' קומדהי מאראמונטו. שימוע ראשון התקיים בנובמבר 2019. חבר הארגון "Collectif Arc-En-Ciel", אשווין רמנה, הצהיר באומרו,"'סעיף 250 הוא כמו חרב דמוקלס התלויה על חייהם של תושבי להט'ב מאוריטאים. הגיע הזמן לבטל את החוק המפלה הזה שפוגע בבני החברה שלנו רק בגלל מי שהם אוהבים. הדרך שבה מבוגרים מנהלים את חייהם במערכות יחסים הדוקות בהסכמה בפרטיות בתיהם, לא צריכה להיות עניין של התערבות המדינה לעולם. לחוקים ארכאיים כמו סעיף 250 אין מקום בחברה המודרנית והדמוקרטית שלנו'."באוקטובר 2019, קבוצה נוספת של צעירים מאוריטאים הגישה גם תביעה חוקתית על בסיס שסעיף 250 באומרם כי הוא "מפר את זכויות היסוד והחירות שלהם". התובעים תמכו על ידי הארגונים "Young Queer Alliance" ו-"Love Honor Cherish Foundation". שימוע ראשון התקיים ב-21 בנובמבר 2019, ושימוע שני ב-18 בפברואר 2020. הנאשמים היו היועץ המשפטי לממשלה מניש גובין, מנכ"ל הפרקליטות ומפכ"ל המשטרה. ביום 12 ביוני 2020 ניתנה לתובעים רשות לפנות לבית המשפט העליון בבקשה לסעד חוקתי.
הכרה במערכות יחסים חד מיניות
מאוריציוס אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור).
בשנת 2016, הוועדה לרפורמה בחוק בחנה מקרה להכשרת נישואים חד מיניים.
הורות ואימוץ
על פי דוח משנת 2006, הורים מאמצים עשויים להיות רווקים או נשואים בעוד תושבי להט"ב אינם נפסלים באופן ספציפי.
זוגות לסביות רשאית לגשת להפריה חוץ גופית (IVF).
הגנה מפני אפליה
חוק שוויון הזדמנויות 2008 אוסר על אפליה ישירה ועקיפה על בסיס נטייה מינית בתעסוקה, חינוך, מגורים, סילוק מקרקעין, אספקת סחורות ושירותים, חברות ושותפויות, אגודות ומועדונים רשומים, ספורט וגישה להנות, כאשר "נטייה מינית" מוגדרת כמשמעותה "הומוסקסואליות (כולל לסביות), ביסקסואליות או הטרוסקסואליות".
זהות מגדרית
נכון לינואר 2022, טרנסג'נדרים אינם רשאים לשנות באופן חוקי את סמן המגדר שלהם במסמכים רשמיים, כגון דרכונים, תעודות לידה ותעודות זהות.
מספר דיווחים בשנים האחרונות על חייהן של נשים טרנסג'נדריות מקומיות הראו קבלה גוברת של טרנסג'נדרים בחברה המאוריצית.
תרומת דם
בשנת 2014 שינה משרד הבריאות את מדיניות תרומת הדם כדי לאפשר לגברים המקיימים יחסי מין עם גברים לתרום דם.
פוליטיקה
מספר פוליטיקאים מרחבי הקואליציה שהביעו תמיכה בזכויות להט"ב לאורך השנים כוללים את התובעים הכלליים לשעבר ראמה ואליידן ורווי יריגדו, ראשי הממשלה לשעבר נאווין רמגולאם ופול ברנג'ר, חברי הפרלמנט ג'ואנה ברנג'ר וטניה דיול, והשר לשעבר לשירות הציבור, רפורמות מנהליות ומוסדיות, אלן וונג. "האופוזיציה המאוריטית ידועה כתומכת רחבה בזכויות להט"ב כזכויות אדם".
- פול ברנגר, ראש הממשלה לשעבר ולימים מנהיג האופוזיציה. "בואו נהיה ברורים. כולם שווים. לאף אחד אין יותר זכויות מאחרים ואסור שיהיו אזרחים מהקטגוריה הראשונה או השנייה. לכן, כולנו צריכים לשלב ידיים ולפעול יחד כדי להבטיח שלא תהיה אפליה נגד אף אחד. מגדר, נטייה מינית, צבע, אמונה, מעמד חברתי ואפילו מוגבלות אינם צריכים להוות מכשול".
- אלן וונג, השר לשירות הציבורי, הרפורמות המנהליות והמוסדיות.
ארגוני זכויות להט"ב
במאוריציוס ישנם ארבעה ארגונים הפועלים למען זכויות להט"ב, "Collectif Arc-En-Ciel", "Young Queer Alliance", "Association VISA G" ו-"PILS".
"Collectif Arc-En-Ciel" שנוסד בשנת 2005, הוא החלוץ והארגון הראשי של קהילת הלהט"ב במאוריציוס. הארגון הקים את מצעד הגאווה הראשונה במאוריציוס ועושה זאת בחמש עשרה השנים האחרונות, אשר כלל יותר מ-1,200 משתתפים בשנת 2016. הארגון ידוע כנאבק בהומופוביה ואפליה על בסיס נטייה מינית וזהות מגדרית באמצעות קמפיינים רבים אחרים. בשנת 2016, הארגון העביר את מצעד הגאווה מעיירה קטנה, רוז-היל, לפורט לואי, הבירה. ביוני 2018, מהדורת המצעד התקיימה אך בוטלה לאחר זמן קצר עקב מאות איומי מוות שנחשדו כי מקורם בקיצונים דתיים. בנוסף, הפגנת נגד אלימה אורגנה על ידי ג'אבד מיטו, אסלמיסט קיצוני ידוע שכבר נמצא במעקב על פי הרשויות המדינה, בעוד כוח משטרה חזק נפרס כדי לספק הגנה למשתתפי המצעד. דמויות דתיות רבות וחשובות באי, כולל הקרדינל מוריס פיאט, גינו בתקיפות את ההפגנה וקראו לכבוד וסובלנות לכולם. ישיבת להט"ב התקיימה מספר ימים לאחר מכן בחוף קאודאן בבירה, בתמיכה של ראש הממשלה פראווינד ג'וגנאוט.
"Young Queer Alliance", נוסד ב-1 בספטמבר 2014 אשר הוא ארגון עבור נוער להט"ב במאוריציוס בעוד "Young Queer Alliance" עוסקת בתמיכה, הסברה ובקמפיינים נגד אפליה. ארגון ה-"Association VISA G" עוסק בעיקרו עבור תמיכה בטרנסג'נדרים.
בשנת 2014, "Moments.mu" הפכה לסוכנות הנסיעות הראשונה במאוריציוס שהקדישה את שירותיה עבור קהילת הלהט"ב.
חיים אוסדון
חיים אוסדון (נולד ב-15 בנובמבר 1970), המוכר בשם הבמה והדמות שלו ככוכב הילדים הדוֹד חיים, הוא שחקן וכוכב ילדים ישראלי.
ראשית חייו
אוסדון נולד בעיר לוד וגדל בפתח תקווה, לניסים וציפורה אוסדון.
קריירה
אוסדון התחיל את הקריירה המקצועית בצוות בידור באילת, ולאחר פרק זמן חזר למרכז הארץ, ושם החל לעבוד כאיש מכירות בחברת הייטק. כעבור כחצי שנה עזב את משרתו והתמקצע כליצן.
בשנת 2000 חזר לעבוד עם דליק בתוכנית "סיפורי אולי ויולי" ששודרה בערוץ הילדים. בתוכנית עצמה נקרא "חיים לא עכשיו", כאשר הוא היה תמיד מגיע באמצע השיחה שניהל דליק עם שלושת הילדים התורנים שהופיעו בכל תוכנית, עושה איזה מעשה שטות, ודליק והילדים היו אומרים לו "חיים לא עכשיו!"
בשנת 2008, לאחר 15 שנות פעילות כליצן, החליט אוסדון למתג את עצמו מחדש והמציא את דמותו של דוד חיים - הדוד של ילדי ישראל.
לאחר שעיצב את הדמות, מאפייניה ושיר הנושא, החל לעבוד על ה-DVD הראשון, שראה אור בשנת 2009 וזכה להצלחה מרובה. הצלחה זו זיכתה את אוסדון באלבום פלטינה על DVD זה.
בשנת 2010 גילם שוב את דמותו של דוד חיים בעונה השנייה של הסדרה "מנדלבאום בלש פרטי". באותה שנה השיק את ה-DVD השני: "דוד חיים 2", בשנת 2018 יצא דיסק שירים שקטים שגם הוא נחל הצלחה.
בשנת 2011 YES VOD הפיקו את הסדרה הראשונה "המכולת של דוד חיים". שיתוף פעולה שהמשיך לסדרות נוספות: "מחנה הקיץ של דוד חיים" (2012), "מה מי מו" (2013). באחרונה אוסדון כתב גם את כל שיריה.
בשנת 2014 הופקה קלטת DVD "דוד חיים - ההצגה.
בשנת 2015 גילם שוב אוסדון את דמותו של דוד חיים בעונה התשיעית של הסדרה "הפיג'מות". באותה שנה הצטלם אוסדון לסרט הילדים "גויאבות" בו גילם את דמותו של העוזר של קונטסה (חנה לסלאו).
בשנת 2016 צילם את הסדרה הראשונה שלו בערוץ הופ!, "העולם המטורף של דוד חיים".
בשנת 2017 הופיע בתפקיד הראשי בסרט הקולנוע "מבצע ביצה", בבימויו של אלון גור אריה.
בשנת 2019 הצטרף אוסדון כרעיונאי במשרד הפרסום "שמעוני פינקלשטיין פרלמוטר".
בתחילת 2020 אוסדון השיק דמות נוספת בנוסף לדמותיהם של דוד חיים ובובו בשם דובילב הדובי. באותה שנה אוסדון התחיל לשדר תוכנית ברדיו תל אביב הנקראת "הדוד חיים ב-102". לאחר מכן סדרה בשם "דוד חיים בא" ששודרה בערוץ הכוכבים, ולכבוד חגיגות ה-50 אוסדון השיק תוכנית אירוח בשם "מרימים לחיים". באותה שנה השתתף בסדרה בערוץ הופ! שנקראת "מסיבת האותיות של הופ!". בשנת 2020 שיחק ב"אבא מטפלת" כתפקיד אורח של הבן דוד של גבי ואייל מנסיני.
בשנת 2021 דוד חיים צילם עונה נוספת של "דוד חיים בא 2" המשודרת בערוץ הכוכבים, כמו כן, צילם סדרה עבור ערוץ בייבי בשם "גינת הצוציקים", וכן כיכב בתפקיד עצמו בעונה השנייה של הסדרה הקומית "מצולמים" המשודרת בהוט.
בתוכנית מיוחדת לחנוכה בערוץ הכוכבים גילם שוב את דמותו של הדוד חיים וביוקיד הנקראת "כוכבים מדליקים" לצידם של אספון (אסף אשתר), פיקו (ליאור דטאוקר), רוי בוי (רועי עוז), קוגומלו (לביא קגן) ומני ממטרה (מני צוקרל). חיים הצטרף לערוץ הספורט והנחה את "אתמול בחמש" בכל שבת ובאותה שנה צלם עונה נוספת של "דוד חיים בא 3" המשודרת בערוץ הכוכבים. באותה השנה החל לשתף פעולה עם רכבת ישראל.
על הבמה
מאז שנת 2008 השתתף אוסדון במגוון הפקות הבמה הגדולות בישראל.
בשנת 2009 עלתה הצגת הבכורה של אוסדון, שזכתה להצלחה, ובשנת 2011 עלתה ההצגה השנייה בכיכובו, "הטיול אל האוצר", שהתבססה על ה-DVD "דוד חיים 2".
אוסדון השתתף בהפקת הענק "הופ! מותק של פסטיבל" בשנים 2009, 2010, 2014, 2015, 2017, 2019 ו-2023.
בין השנים 2011–2013 השתתף אוסדון בהפקות "גיבורי האור", "גיבורי האור 2-משימה בחלל" ו"הגיבורים", לצידם של יובל המבולבל ומיקי.
בשנת 2016 הופיע בהצגה חדשה, "משימה מהאגדות", בכיכובו, ולצידו הופיעו מולי וצומי ובובו.
בחנוכה 2018 הופיע במחזמר "קסם של משחק" בהפקת משגב עורי הפקות לצידם של יובל המבולבל, אורנה ומשה דץ, מני ממטרה ובובו.
בחנוכה 2021 הופיע בהצגה בכיכובו "הרפתקה בג'ונגל" בהפקת משגב עורי הפקות וסולן הפקות (מקבוצת NMC UNITED) לצידם של קופיקו, בובו וכוח פיג'י.
בחנוכה 2022 השתתף בהצגה "גשם של סופגניות" בהפקת מעיין צלנר ואסי סתיו לצידם של מיכל הקטנה ורוי בוי.
חיים אישיים
אוסדון מתגורר בנס ציונה. הוא נשוי למיטל ואב לשלושה ילדים.
קרל אלכסנדר, הדוכס הגדול של סקסוניה-ויימאר-אייזנך
קרל אלכסנדר, הדוכס הגדול של סקסוניה-ויימאר-אייזנך (בגרמנית: Karl Alexander Großherzog von Sachsen-Weimar-Eisenach; 24 ביוני 1818 – 5 בינואר 1901) היה הדוכס הגדול של סקסוניה-ויימאר-אייזנך בין השנים 1853–1901.
ביוגרפיה
קרל אלכסנדר נולד ב-24 ביוני 1818 בויימאר שהשתייכה לדוכסות הגדולה של סקסוניה-ויימאר-אייזנך, והיה בנם השני של קרל פרידריך, הדוכס הגדול של סקסוניה-ויימאר-אייזנך ומריה פבלובנה, הנסיכה הגדולה של רוסיה, בתו של פאבל הראשון, קיסר רוסיה.
ב-8 ביולי 1853 מת אביו קרל פרידריך, הדוכס הגדול של סקסוניה-ויימאר-אייזנך, וקרל אלכסנדר עלה לשלטון במקומו, אולם דחה את טקס ההכתרה ליום ההולדת של יוהאן וולפגנג פון גתה ב-28 באוגוסט.
קרל אלכסנדר שיפץ את טירת וארטבורג, והיה פטרונם של ריכרד וגנר ופרנץ ליסט. בשנת 1860 ייסד קרל אלכסנדר את בית הספר לאמנות - הדוכסות הגדולה של ויימאר, ומינה למנהליו את ארנולד בקלין, פרנץ פון לנבאך וריינהולד בגאז.
במהלך מלחמת אוסטריה–פרוסיה שמר קרל אלכסנדר על נייטרליות, ולאחר המלחמה הצטרף לקונפדרציה הצפון-גרמנית. בשנת 1870 תמך קרל אלכסנדר בפרוסיה במהלך מלחמת צרפת–פרוסיה, אולם לא השתתף במלחמה באורח פעיל.
ב-5 בינואר 1901 מת קרל אלכסנדר, ובמקומו עלה לשלטון נכדו וילהלם ארנסט, הדוכס הגדול של סקסוניה-ויימאר-אייזנך, מאחר שבנו מת עליו בחייו.
משפחתו
ב-8 באוקטובר 1842 התחתן קרל אלכסנדר עם סופיה, נסיכת הולנד, בתם של וילם השני, מלך הולנד ואנה פבלובנה, הנסיכה הגדולה של רוסיה, ממנה נולדו לו 4 ילדים:
לוס ריוס
מחוז לוס ריוס (בספרדית: Región de Los Ríos; נהגה: [loz ˈri.os]; מילולית: "מחוז הנהרות") הוא אחד מ-16 המחוזות של צ'ילה, שטחו 18,429 קמ"ר, ורק ארבעה מחוזות בצ'ילה קטנים ממנו. הוא גובל במחוז אראוקניה בצפון בפרובינציית נאוקן הארגנטינאית במזרח, ובמחוז לוס לאגוס בדרום, וכמרבית מחוזות צ'ילה- באוקיינוס השקט במערב.  מבחינה מנהלית מחולק מחוז לוס ריוס לשתי פרובינציות: ואלדיביה וראנקו ושכוללות בתוכן 12 קומונות, שהבולטות שבהן הן ואלדיביה שמשמשת גם כבירת המחוז ולה אוניון. ובמפקד האוכלוסין שנערך בשנת 2017 התגוררו באראוקניה 384,837 תושבים.
בעוד שמרבית מחוזות צ'ילה הוקמו ב-1974, לוס ריוס הוא אחד משני מחוזות חדשים שהוקמו ב-2007 (בנוסף למחוז אריקה ופרינאקוטה). עד אז, היה המחוז פרובינציה של מחוז לוס לאגוס, בשם ואלדיביה.
היסטוריה
ואלדיביה זכתה למעמד של מחוז בסמוך לעצמאות צ'ילה. העיר אמנם לא הייתה חשובה במיוחד באותה העת, אך ראשי המדינה הצעירה חששו כי התושבים הספרדים הרבים באזור יהוו איום על עצמאות המדינה כולה אם לא תינתן להם מידה מסוימת של אוטונומיה. במהלך המאה ה-19 התפתחה העיר, עקב הגעת מהגרים רבים, בעיקר מגרמניה, ועד 1900, כבר הייתה לאחת הערים המתועשות במדינה. עם זאת, רעידת האדמה הגדולה שפקדה את האזור ב-1960, שבמהלכה נהרגו כ-6,000 בני אדם, גרמה לנזק רב בעיר, והיא החלה לדעוך.
ב-1974, בעקבות ההפיכה הצבאית, החליט ממשלו של אוגוסטו פינושה לחלק מחדש את מחוזות המדינה. במסגרת החלטה זו הוחלט כי ואלדיביה תהפוך לפרובינציה במחוז לוס לאגוס, שבירתו פוארטו מונט.
בשנת 2005 יזם נשיא צ'ילה ריקארדו לאגוס את הקמת המחוז מחדש, ולאחר אישור הקונגרס, המהלך נכנס לתוקף ב-5 באפריל 2007. כחלק מהמהלך, נשקלה האפשרות לכלול במחוז גם את פרובינציית אוסורנו, ואחת האפשרויות הייתה אף להפוך את העיר אוסורנו לבירת המחוז החדש כולו, ואולם במשאל עם שנערך בפרובינציית אוסורנו ב-2006 העדיפו התושבים להישאר במחוז לוס לאגוס.
גאוגרפיה
ככלל, כולל המחוז ארבע רצועות גאוגרפיות, ממזרח למערב: רכס הרי האנדים, הפרקורדיירה ("קדם הרכס"), העמק המרכזי ורכס החוף. באזור האנדי מספר הרי געש פעילים: ויאריקה (2,847 מ'), מוצ'ו-צ'וסוונקו (2,422 מ'), קטרופיאן (2,360 מ'), פויווה-קורדון קאויה (2,236 מ') וקאראן-לוס ונאדוס (1,114 מ').
מההרים זורמים מערבה נהרות רבים, המעניקים למחוז את שמו. בין הנהרות הבולטים: בואנו (130 ק"מ), קרוסס (125 ק"מ), סן פדרו (77 ק"מ), פילמאיקן (68 ק"מ) וקאיה-קאיה (55 ק"מ). במחוז גם אגמים רבים, ובהם האגם הרביעי בגודלו בצ'ילה, אגם ראנקו (410 קמ"ר), וכן פויווה (157 קמ"ר), קלאפקן (121 קמ"ר), פאנגיפויי (116 קמ"ר), אגם רינייווה (77 קמ"ר), מאיווה (49 קמ"ר) ופיריווייקו (40 קמ"ר). האזור הכולל את האגמים קלאפקן, פאנגיפויי, רינייווה ופיריווייקו, וכן את האגמים נלטומה, פייאיפה ופויינקה, מכונה אזור שבעת האגמים.
בתחומי המחוז שלושה פארקים לאומיים: אלרסה קוסטרו, ויאריקה (שחלקו הצפוני במחוז אראוקניה) ופויווה (שחלקו הדרומי במחוז לוס לאגוס).
פרובינציות וערים
המחוז מחולק לשתי פרובינציות:
חיסיון רפואי
חיסיון רפואי או חֶסיון רופא-מטופל הוא כלל ראייתי המאפשר לרופא או מטפל שלא למסור ראיה על דבר הנוגע לאדם שנזקק לשירותיו והמידע הגיע אליו תוך עבודתו הטיפולית. זאת, אלא אם המטופל בעצמו ויתר על החיסיון, או שבית המשפט מצא שהצורך לגלות את הראיה לשם עשיית צדק עדיף מן העניין שיש לא לגלותה.
עיקרון "החיסיון" מכוון לשמור על "סודיות", אך יש להבחין בין השניים. "החיסיון" - מהווה חריג לעיקרון הגילוי, שעל פיו אין להסתיר דבר בהליך שיפוטי, ואילו ה"סודיות" מהווה חריג לעיקרון הפומביות ותכליתה למנוע חשיפתו של מידע "סודי" בפני הציבור.
החיסיון מעוגן בשיטת המשפט הישראלי בסעיף 49 ל״פקודת הראיות [נוסח חדש], התשל"א-1971״. בנוסף לרופא עצמו, החיסיון חל גם על הצוות המקצועי העובד עם הרופא.
בהליך הפלילי, למשל, ההכרעה השיפוטית בעניין חיסיון רפואי מתעוררת כאשר אחד מבעלי הדין מבקש לעיין בחומר רפואי הקשור לעד או מתלונן בתיק ומתעורר מתח בין מתן היתר העיון בחומר הרפואי לבין הפגיעה בפרטיות, זאת, לרוב, על רקע המחלוקת האם מעשיו של הנאשם עולים כדי עבירה ובחינת הפליליות של המעשים דורשת התייחסות גם למסמכים רפואיים אלה.
טיב המידע החוסה בגדר החיסיון
החיסיון עוסק רק במידע אותו מבקשים להפוך לראיה. באשר לטיב המידע החוסה בגדרו של חיסיון זה, נפסק כי הדברים שמתגלים לרופא תוך כדי בדיקה בחדר סגור או הבדיקות שהוא עושה בחדרו הסגור הם סוד רפואי.
אחת הסוגיות שעולות מהפסיקה, היא תחולת החיסיון על מידע שבין הלקוחות לרופא ועל חשיפת רשימת שמות הלקוחות של רופאים. נקבע כי יש בך פגיעה בפרטיותם של המטופלים מאחר שמידע זה נכנס בגדרי סעיף 2(9) לחוק הגנת הפרטיות, התשמ"א-1981, בשל השימוש בידיעה על "ענייניו הפרטיים של אדם או מסירתה לאחר, שלא למטרה שלשמה נמסרה". חשיפת מידע זה על ידי הרופא מהווה הפרת חובת סודיות של לקוחותיו. בבג"ץ 447/72 ד״ר ברנרדו ישמחוביץ נ' אהרון ברוך, ו 133 (1973) נתחם גבולו של חסיון רופא–מטופל אשר הוגדר על ידי המחוקק, ונקבע כי אבחנתו של הרופא ודרכי הטיפול חוסים בצלו של החיסיון הקבוע בחוק, בעוד חיסיון זה אינו חל, בדרך כלל, על זהותו של המטופל. ההלכה היא אפוא כי "עצם הפניה לרופא – לרבות זהותו של הפונה – והסכום ששולם לרופא – כל אלה אינם פרטים שמסירתם מפרה את החיסיון הרפואי הקבוע בסעיף 49 לפקודה".
הסרת החיסיון הרפואי
כאמור, חסיון רופא–מטופל הוא חיסיון יחסי ומשמעות הדבר היא כי בית המשפט מוסמך להסירו מקום שבו הצורך לגלות את הראיה החוסה בגדרו של החיסיון לשם עשיית צדק עולה על העניין שיש שלא לגלותה, למשל מחמת ההגנה על הפרטיות של המטופל. זאת בדומה לחיסיון עיתונאי, שאף הוא חיסיון יחסי.
יש הבדל בהילוכו של בית המשפט באשר לייחסו אל חסיון רופא–מטופל בהליך הפלילי לעומת בהליך האזרחי. בהליך הפלילי, בבואו של בית המשפט להכריע בבקשה לעיון במסמכים רפואיים, עליו לפעול בהתאם לסעיף 108 לחוק סדר הדין הפלילי, תשמ"ב – 1982 והדיון יתמקד בסוגיות הבאות:
לעומת זאת, בהליכים אזרחיים, בית המשפט עושה שימוש בתקנה 119 לתקנות סדר הדין האזרחי תשמ"ד – 1984, המתירה לבית המשפט שיקול דעת לגבי טענת חיסיון לגבי מסמך או שאלה. בבוא בית המשפט להכריע בבקשה להסרת חיסיון, עליו לפעול לפי השיקולים הבאים:
על פי אסטרטגיית ההכרעה הכללית שהציעו פרופ' דורון מנשה ואיל גרונר יש להבחין בין שיקולי הסרת החיסיון הרפואי במשפט הפלילי לבין שיקולי הסרת החיסיון הרפואי במשפט האזרחי. במשפט הפלילי יש להביא בחשבון את הקצאת סיכוני הא- סימטרית בין המאשימה לנאשם ואת עיקרון ההגנה על חפים מפני הרשעות שווא. לפי אסטרטגיית ההכרעה במשפט הפלילי, יש למקסם את ההגנה על חפים עד לגבול שבו לא ניתן לקיים משפט פלילי אפקטיבי. משמעות הדבר היא שאם הראיה החסויה חיונית להגנת הנאשם אז יש להסיר את החיסיון ושיקול זה גובר על כל טעם נוגד העומד ביסוד החיסיון הרפואי. גם אם נניח שביסוד החיסיון עומד ערך כבד משקל שאין לפגוע הרי שעדיף זיכויו של הנאשם בשל מידע שאין לגלותו על פני הרשעתו של הנאשם שלא יכול להציג ראיות מזכות בשל החיסיון.
לעומת זאת, במשפט האזרחי הקצאת סיכוני המשגה בין התובע לנתבע היא סימטרית ולכן על בית המשפט לבצע איזון בין זכות החולה לפרטיות ולכבוד לבין אינטרס גילוי האמת במשפט ועשיית צדק בין הצדדים מתוך נקודת מוצא שוויונית בין הצדדים.
אן פאוסטו סטרלינג
אן פאוסטו סטרלינג (באנגלית: Anne Fausto-Sterling; נולדה ב-30 ביולי 1944) היא פרופסור לביולוגיה ולימודי נשים באוניברסיטת בראון. רבים ממחקריה עוסקים בסקסולוגיה, והיא כתבה רבות על ביולוגיה של מגדר, זהות מינית, זהות מגדרית ותפקידי מגדר.
קריירה אקדמית
היא פרסמה זוג ספרים המיועדים לקהל הרחב: "מיתוסים מגדריים", שראה אור בשנת 1985 ו"הזיהוי המיני של הגוף: פוליטיקה מגדרית והבניית המיניות" שראה אור בשנת 2000. לגבי האחרון אמרה פאוסטו סטרלינג שהיא ניסתה "לשכנע את הקוראים והקוראות כי יש צורך בתאוריות המאפשרות מגוון אנושי רחב ושמשלבות את הכוח הניתוחי של המדעים ביולוגיים והחברתיים לתוך ניתוח מערכתי של ההתפתחות האנושית".
במאמרה "חמשת המינים" מציעה אן ניסוי מחשבתי בטענה שהמערכת של שני המינים הנפוצה בחברה שלנו איננה מספיקה כדי לתאר את כל הקשת המגוונת של המיניות האנושית. במסגרת הניסוי אן יוצרת מערכת מגדר אלטרנטיבית המקטלגת אנשים לחמישה מינים: זכרים, נקבות, הרמים (herms, מהמלה הרמאפרודיט), מרמים (merms) ופרמים (ferms). רבים פירשו את הניסוי המחשבתי כהצעה רצינית, או אף כתאוריה, למרות שאן הסבירה שהמאמר כוון להיות פרובוקטיבי ולא נכתב ברצינות מלאה. מספר פעילים לזכויות אינטרסקס ביקרו את המאמר וטענו כי הוא מטעה, מבלבל ולא מועיל לאינטרסים של אנשים אינטרסקס, ובמאמר מאוחר יותר בשם "דיון מחדש בחמשת המינים" התייחסה אן לביקורות אלה.
חיים אישיים
אן נשואה לפאולה ווגל, פרופסור באוניברסיטת ייל ומחזאית זוכת פרס פוליצר.
מפעלי רכב אשדוד
מפעלי רכב אשדוד היה מפעל להרכבת משאיות ואוטובוסים באשדוד.
היסטוריה
החברה נוסדה בשם "ליילנד אשדוד" כשותפות של חברת ליילנד מוטורס הבריטית (Leyland Motors) שהחזיקה 52%, ו"החברה המאוחדת למזרח הקרוב" שהחזיקה 48%, במטרה להקים מפעל להרכבת משאיות ואוטובוסים באשדוד. המפעל יועד להרכבת משאיות ואוטובוסים בהיקף של 500 כלי רכב בשנה כולל ליצוא (עם הקמת המפעל נחתם חוזה יצוא לאתיופיה). ביולי 1961 פורסם המכרז להקמת המפעל והוא הושלם ביולי 1962.
במאי 1962, ייצרו שלדות ראשונות של ליילנד במפעל. קו הרכבת כלי הרכב החל לפעול בפברואר 1963, ועד סוף שנת 1963 ייצרו במפעל 515 כלי רכב, מהם 250 אוטובוסים, 12 משאיות מדגם "צייפטיין", 76 מדגם "קלימסדייל", 40 מדגם "ביבר" ו-36 מדגם "פופד־היפו". במפעל היו מעוסקים 220 עובדים. בשנת 1965 גדלה התפוקה במפעל ל-900 כלי רכב בשנה ועבדו בו 350 עובדים. המפעל יצא משאיות לפרו והונדורס וחלקי רכב למפעלי "ליילנד" באנגליה. המפעל יצא גם שלדות של אוטובוסים ליוון ורומניה (אוטובוסים מוגמרים שהורכבו ב-הארגז ומרכבים).
בשנת 1966 החל המפעל לספק משאיות לצה"ל.
בסוף שנת 1967 מוזגו "ליילנד אשדוד" וחברת "אוטוקרס" לחברה אחת שהבעלות מתחלקת בין ליילנד מוטורס שהחזיקה 23%, יצחק שובינסקי 26%, כור תעשיות 25% ו"החברה המרכזית להשקעות" 25%. יצחק שובינסקי מונה למנכ"ל הקבוצה הממוזגת. מספר חודשים אחר כך מוזגה ליילנד מוטורס עצמה עם חברה בריטית אחרת בשם "בריטיש מוטורס" לחברה חדשה בשם "בריטיש ליילנד" (British Leyland) . בשנת 1970 פרץ סכסוך בין יצחק שובינסקי וכור תעשיות והוחלט על פירוק השותפות, כאשר כור ו"החברה המרכזית להשקעות" קיבלו את הבעלות על המפעל באשדוד. כך שבאותה עת החזיקה כור תעשיות במקביל גם "מפעלי רכב אשדוד" ומפעל מרכבים.
בשנת 1973 רכשה חברת עץ לבוד תעשיות והשקעות וחברת "האחים אלקון", שבבעלות האחים אהוד ואליעזר אלקון, את המפעל באשדוד ושמו שונה ל"מפעלי רכב אשדוד". אביהם של האחים, אריה אלקון הקים בשנת 1933 סוכנות ליבוא "משאיות מק" (Mack Trucks) האמריקניות. המפעל באשדוד הוסב להרכבת "משאיות מק" בנוסף ל"ליילנד", וסיפק באותו שנים את אחוז ניכר של המשאיות והאוטובוסים בישראל. בין השאר, ייצר את גוררי הטנקים ומתדלקות עבור צה"ל. בשנת 1974 הורכבו במפעל 238 משאיות "ליילנד" ו-457 "משאיות מק".
ב-1977 יצאה ליילנד מפעילותה בישראל, לאחר שנכנעה לחרם הערבי, "מפעלי רכב אשדוד" החלה בפיתוח וייצור משאית ואוטובוס מתוצרת עצמית. המשאית "אשדוד" שהייצור שלה הופסק, לאחר שחברת מק סברה שהייצור המקומי יתחרה בייבוא מתוצרתה ודרשה להפסיקו. במקביל ייצרה החברה אוטובוס בשם "חץ", שגם הוא לא זכה להצלחה. ב-1981 עברה מלוא הבעלות במפעל ל"אחים אלקון".
קו הרכבת המשאיות נסגר ב-1984. עסקי יבוא המשאיות של "האחים אלקון" נסגרו בהליך של פירוק מרצון בשנת 1999.
יעקב ראובן נמרוד
ראובן יעקב נמרוד הוא מקימה ומפקדה הראשון של יחידת משמר הגבול הימ"מ - היחידה המיוחדת ללוחמה בטרור של משטרת ישראל.
ביוגרפיה
נמרוד נולד בעיר בגדאד שבעיראק למשפחה עשירה. לאביו היה מפעל לסבון. לאביו היו קשרים חברתיים עם בכירים בממשל העיראקי. עם השפעת הנאצים בעיראק ופרוץ הפרהוד ידידו הערבי של האב הודיע לו שלא יוכל להגן עליו ושחייו בסכנה. האב ברח עם משפחתו לטורקיה ומשם עלה לישראל. המשפחה התגוררה בפתח תקווה. אב המשפחה עסק במסחר ירקות ופירות וראובן סייע לאביו בניהול העסק, ובמקביל למד ועסק במסגרות.
נמרוד התגייס לשירות סדיר בצנחנים וקיבל תפקיד מפקד מחלקת תול"ר ללא דרגת קצונה. עם סיום שירותו הסדיר התגייס למשמר הגבול. הוא סיים קורס קצינים בבה"ד 1, קורס מפקדי פלוגות חי"ר וקורס קצינים בכירים של משטרת ישראל. בתפקידו במשמר הגבול פעל לחשיפתן ולחיסולן של חוליות טרור באופן שזיכה אותו בשבחים רבים מאלוף פיקוד המרכז, משה לוי. מילא תפקידי פיקוד על מספר יחידות מג"ב.
מפקד מג"ב, ניצב חיים לוי, יזם את הקמת יחידת הימ"מ, לאחר אישורי ממשלת ישראל, משטרת ישראל והמטכ"ל. ניצב חיים לוי הטיל על ראובן יעקב נימרוד להקים את הימ"מ, לאמנה ולפקד עליה בליווי שני קצינים מהמטכ"ל.
ראובן מילא תפקידי קצין אג"מ במספר יחידות.
בתפקידו האחרון בשירות בתי הסוהר שירת כמפקד גוש צפון בדרגת תת-גונדר. ספג ביקורת רבה עקב בריחת אסירים דרך מנהרה תת-קרקעית שחפרו. למרות ניסיונות השר אביגדור קהלני למנוע את פרישתו, החליט לפרוש כאות מחאה על אי קבלת גיבוי מהממונים עליו.
במשך שנים ארוכות נאבק במחלת הסרטן ונפטר ביום 27 ביוני 2020.